recursal/SuperWikiNEXT-32B huggingface dataset:
**Alchemy** je mikroarchitektúra pre energeticky nenáročné mikroprocesory vyvíjaná spoločnosťou Alchemy Semiconductor. Implementovala inštrukčnú sadu MIPS32 od MIPS Technologies. Prvý a jediný realizovaný mikroprocesor bol AU1 CPU.

História
--------

**Alchemy Semiconductor** bola spoločnosť založená v Austine ktorý leží v Texase. Založená bola v máji 2000. Organizácia zakúpila licenciu pre inštrukčnú sadu MIPS32 od MIPS Technologies a vyvinula mikroprocesor AU1 a 2 soCs čipy (Au1000 a Au1550).

Alchemy Semiconductor bol v roku 2002 odkúpený spoločnosťou AMD, ktorá v roku 2006 predala procesorový rad Alchemy korporácii Raza Microelectronics. V decembri 2007, Raza Microelectronis zmenila svoje meno na RMI Corporation. V júni 2009 NetLogic Microsystems získal RMI za 183,4 milióna dolárov. V septembri roku 2011, Broadcom kúpil všetky akcie NetLogic transakciou cca 3,7 miliardy dolárov.

Zdroj
-----

*Tento článok je čiastočný alebo úplný preklad článku AMD Alchemy na českej Wikipédii.*

| * z
* d
* u
Zoznam procesorov AMD |
| --- |
| Procesory | 

|  |  |
| --- | --- |
| vlastná architektúra | Am2900 |
| no-x86 | Am9080 |
| x86-16 | Am286 |
| x86-32 | Am386 • Am486 • Am5x86 • K5 • K6 • K6-2 • K6-III • Duron • Athlon • Geode • Sempron • Opteron |
| AMD64 | Athlon 64 • Athlon 64 X2 • Turion 64 • Turion 64 X2 • Athlon II • Opteron • Phenom • Phenom II • Fusion • Bulldozer • Piledriver • Steamroller • Excavator |
| RISC | Am29000 • Alchemy |

 |
| Budúce procesory | Piledriver • Griffin |
| Jadrá CPU | K5 • K6 • K6-2 • K6-III • K8 • 10h • 11h • 12h • 14h • 15h |
| Inštrukčné sady | 3DNow! • IA-32 • MMX • SSE • SSE2 • SSE3 • SSE4 • x86 • x86-64 |
| Technológie | Cool'n'Quiet • NX bit • AMD-V • HyperTransport • PowerNow! |
| Programy | VISION Engine Control Center (Catalyst) • OverDrive |
| Súvisiace články | Zoznam slotov a soketov spoločnosti AMD • Zoznam GPU firmy AMD • Zoznam technológií firmy AMD • Procesory spoločnosti AMD |
**ANTIK Sat** je obchodná značka pre slovenskú satelitnú platformu prevádzkovanú slovenskou spoločnosťou ANTIK Telecom.

Satelitná televízia ANTIK Sat umožňuje prijímať 87 televíznych programov. Dekódovacia karta ANTIK Sat slúži k sprístupneniu kódovaných programov zo satelitu Eutelsat 16°E na území Slovenska. Kódované programy sú zoskupené do programových balíčkov. Programová ponuka obsahuje viac ako 85 programov.

Programové balíčky ANTIK Sat
----------------------------

### Základné balíčky

* Začiatok
* Pre začiatok
* Pohoda
* Všetko

### Prémiové balíčky

* Film
* Babylon

Dekódovanie programov
---------------------

Ako každá satelitná platforma aj ANTIK Sat svoje programy kóduje, aby ich zabezpečil pred ilegálnym príjmom. Satelitná platforma ANTIK Sat používa kódovací systém Conax.

Referencie
----------

1. ↑   *ANTIK Sat SK* [online]. [Cit. 2023-06-20]. Dostupné online.
2. 1 2   *Satelitná televízia Antik* [online]. www.ghpnet.sk, [cit. 2023-06-20]. Dostupné online.

Externé odkazy
--------------

* ANTIK Sat
* SatelitnáTV.sk – pre kontrolu stavu staníc
Súradnice: 39°39′15″S 66°57′35″V﻿ / ﻿39,65417°S 66,95972°V﻿ / 39.65417; 66.95972

**Samarkand** je druhé najväčšie mesto v Uzbekistane. Leží v údolí rieky Zarevšan, na hranici púšte Kyzylkum.

Dejiny
------

V roku 329 pred Kr. si mesto podmanil Alexander Veľký. V najbližších storočiach tu prebehlo viacero vpádov rôznych dobyvateľov, najpamätnejší je Džingischánov z roku 1220, kedy mesto bolo vyplienené, vypálené a zrúcané. 

V 14. storočí z neho dobyvateľ Tamerlán (Timúr) urobil centrum svojej ríše a sústreďoval tu obrovský majetok získaný výbojmi. Vznikali nové ulice, parky, vodovody, univerzity, no najväčší rozmach nadobudlo mesto počas vlády Tamerlánovho vnuka Ulugbeka. Ten tu otvoril najlepšie svetové observatórium s cca 100 učencami.

Pre moslimov je Samarkand alternatívou Mekky, za život by správny moslim mal vykonať cestu do Mekky, alebo päť ciest do Samarkandu.

Od roku 2001 je mesto zapísané na zozname Svetového dedičstva UNESCO.

Partnerské mestá
----------------

|  |  |
| --- | --- |
| * Afghanistan  Balch, Afganistan
* Uzbekistan  Buchara, Uzbekistan
* Peru  Cusco, Peru
* Turecko  Eskisehir, Turecko
* Turecko  Istanbul, Turecko
 | * Turecko  Izmir, Turecko
* Pakistan  Láhaur, Pakistan
* Ukrajina  Ľvov, Ukrajina
* Turkmenistan  Merv, Turkmenistan
* Irán  Níšápúr, Irán
 |

Iné projekty
------------

Commons
* Spolupracuj na Commons Commons ponúka multimediálne súbory na tému **Samarkand**

Externé odkazy
--------------

* Oficiálna stránka
* Oficiálna stránka UNESCO

| * z
* d
* u
Uzbekistanské pamiatky na zozname svetového dedičstva UNESCO |
| --- |
| 
* Buchara
* Ichon-Qal’a
* Samarkand
* Shahrisabz
* Západný Ťan-šan

 | Uzbekistan |
Symbol rozcestia O iných významoch výrazu *Samba* pozri *Samba (rozlišovacia stránka)*.

Tanečníci samby
**Samba** je druh latinskoamerického tanca.

Je to tanec pochádzajúci z Brazílie, ktorý sa objavil v Európe v prvej polovici 20-tych rokov (1923-1925). Vtedajšia samba bola charakterizovaná krátkymi trhavými pohybmi a skladby sa hrali v 2/4 ale aj 4/4 takte. Samba je teda moderná verzia brazílskeho ľudového tanca „maxixe" (mejčiča), ktorú upravili učitelia tanca vo Francúzsku. Pre tento tanec je typický tzv. sambový pohup a pohyby panvou. V súčasnosti existuje veľmi veľa verzií samby, ktoré sa líšia rytmom, tempom a náladou. Samba má 2/4 alebo 4/4 rytmus a 52-54 taktov za minútu. Tento tanec sa neskôr dostal do celého sveta a je veľmi populárny.

  

**Etymológia**

O pôvode slova "samba" existuje mnoho teórií.

Jedna z prvých zmienok o "sambe" sa objavila v časopise O Carapuceiro v Pernambucu vo februári 1838. Otec Miguel Lopes Gama zo Sacramenta napísal článok, v ktorom polemizoval s tým, čo nazýval "samba d'almocreve", čo bol typ tanečnej drámy populárny medzi vtedajšími černochmi.

Podľa Hirama Araújo da Costu sa v priebehu storočí festival tancov otrokov v Bahii nazýval samba. samba de Roda bola hlavnou formou kruhového tanca, provenienciou afrobrazílskej tradície Candomblé.

V polovici 19. storočia sa týmto slovom označovali viaceré druhy hudby, ktorú tvorili zotročení Afričania. samba ďalej rozvíjala špecifické črty v každom brazílskom štáte, a to nielen kvôli rôznorodosti kmeňov afrických prisťahovalcov, ale aj kvôli osobitým kultúram, ktoré každý región stelesňoval. Niektoré z týchto populárnych tancov boli známe ako Candomblé, Catêrêtê, Caxambú, Choradinho, Côco-inchádo, Cocumbí, Córta-jáca, Cururú, Furrundú.

Iné projekty
------------

Commons
* Spolupracuj na Commons Commons ponúka multimediálne súbory na tému **Samba**
Britský premiér Tony Blair reční na samite G8 (2005).
**Samit** (do roku 2002 bol kodifikovaný ako alternatívny aj tvar *summit*; iné názvy: **stretnutie/schôdzka/rokovania/konferencia na najvyššej úrovni, vrcholové/vrcholné stretnutie, vrcholová/vrcholná schôdzka, vrcholové/vrcholné rokovania, vrcholová/vrcholná konferencia**; angl. *summit meeting, summit conference, summit*) je schôdzka, rokovanie resp. konferencia hláv štátov a vlád (prípadne iných vysokých predstaviteľov, napr. ministrov obrany) na najvyššej úrovni. 

Medzi najvýznamnejšie samity patrili konferencie, na ktorých sa zišli predstavitelia protihitlerovskej koalície (Franklin Delano Roosevelt, Winston Churchill a Josif Vissarionovič Stalin počas 2. svetovej vojny. 

Výraz "summit" bol v tomto význame v angličtine prvý raz použitý v 50. rokoch 20. storočia. Po ukončení studenej vojny sa počet konferencií, označovaných ako samity, zvýšil.

Referencie/Poznámky
-------------------

1. ↑  *Krátky slovník slovenského jazyka* z roku 1997 aj *Pravidlá slovenského pravopisu* z roku 2000 uvádzajú tvary samit aj summit ako rovnocenné, ale Krátky slovník slovenského jazyka z roku 2003 už uvádza ako kodifikovaný len tvar samit.

Zdroj
-----

*Tento článok je čiastočný alebo úplný preklad článku Summit na českej Wikipédii (číslo revízie nebolo určené).*


|  |  |
| --- | --- |
|  | Politický portál |
Súradnice: 48°51′54″S 14°17′02″V﻿ / ﻿48,86500°S 14,28389°V﻿ / 48.86500; 14.28389

**Prachatická hornatina** je geomorfologický podcelok v juhovýchodnej časti Šumavského podhoria. Rozprestiera sa na ploche 489 km² a má priemernú nadmorskú výšku 676 m. Na západe susedí s Vltavickou brázdou a Boubínskou hornatinou, na severe s Bavorovskou vrchovinou a Blatskou panvou, na východe s Kaplickou brázdou a na juhu s Českokrumlovskou vrchovinou a Želnavskou hornatinou. Má charakter plochej kryhovej hornatiny rozčlenenej výraznými tektonickými kotlinami. Na vrcholoch štruktúrnych chrbátov a hrastí sú početné skalné tvary vytvorené zvetrávaním a odnosom. Na západe ju ohraničuje hlboké až kaňonovité údolie Blanice a na východe kaňon Vltavy, hlboké údolia smeru juh - sever vytvárajú i menšie toky - Zlatý potok či Melhutka.

Geologická stavba
-----------------

Prachatická hornatina je tvorená z dvoch rozľahlých tektonicky porušených granulitových telies s hojnými vložkami serpentinitov a z biotitických rúl a pararúl jednotvárnej série moldanubika.

Geomorfologické podcelky
------------------------

Podhorie sa člení na šesť geomorfologických okrskov:

* Libínska hornatina
* Žernovická vrchovina
* Lhenická brázda
* Blanský les
* Křemžská kotlina
* Chvalšinska kotlina

Najvyššie vrcholy
-----------------

V tomto geomorfologickom podcelku sa nachádzajú 4 tisícovky (tisícmetrové vrcholy). Sú nimi:

* Libín (1 096 m)
* Kleť (1 083 m)
* Na skalce (1 029 m)
* Rohanovský vrch (1 010 m)

Referencie
----------

1. ↑  DEMEK, Jaromír, a kol. *Zeměpisný lexikon ČSR. Hory a nížiny*. Brno : Academia, 1987.
2. ↑  FORMÁNEK, Tomáš. *Tisícovky Čech, Moravy, Slezska*. [s.l.] : Jerome, 2003. ISBN 80-903266-0-9. (po česky)

Pozri aj
--------

* CHKO Šumava
* CHKO Blanský les
* Geomorfologické členenie Šumavskej hornatiny

Zdroj
-----

*Tento článok je čiastočný alebo úplný preklad článku Prachatická hornatina na českej Wikipédii.*
Výložky Obersturmbannführera SS.
**Obersturmbannführer** (doslova *nadvedúci útočnej jednotky*) bola vojenská hodnosť v nacistických ozbrojených zložkách SA aj SS. Bola vytvorená v máji 1933, aby vyplnila potrebu dodatočnej pozície nad Sturmbannführerom, keď sa SA rozšírila. Stala sa zároveň hodnosťou SS. Ekvivalentná hodnosť vo Wehrmachte bola Oberleutnant a v OSSR je podplukovník. Límcové označenie hodností bolo tvorené štyrmi štvorčekmi v čiernom kosodĺžnikovom poli, ohraničeným tenkou bielou stuhou a pruhom umiesteným v ľavej časti. Límcové označenie bolo nosené na ľavej strane límca uniforiem SS a SA.

Známymi nositeľmi tejto hodnosti boli napr. veliteľ koncentračného tábora Osvienčim Rudolf Höß, Hitlerov primárny šofér Erich Kempka, veliteľ 2. Tankovej divízie Waffen-SS „Das Reich" Christian Tychsen, držiteľ rytierskeho kríža s dubovými ratolesťami Otto Skorzeny alebo jeden z hlavných organizátorov holokaustu Adolf Eichmann.

Referencie
----------

1. ↑  Grünberg, K. Hitlerova černá garda. Svoboda, Praha, 1981, s. 437

Zdroj
-----

*Tento článok je čiastočný alebo úplný preklad článku Obersturmbannführer na českej Wikipédii.*
**Jozef Just** (\* 31. január 1955 – † 17. október 1988) bol popredný slovenský horolezec.

Lezenie
-------

Asi dvesto výstupov v Tatrách, zimný prechod hlavného hrebeňa 1974. V Alpách napr. Aig. du Fou v r. 1974, v Pamíre Kullai Ismoili Somonij v r. 1980. V Himalájach vystúpil v r. 1978 Diamírskou stenou na sev. vrchol Nanga Parbatu (7816 m). Zúčastnil sa aj expedícií Kančendžonga 1981 a Mt. Everest 1984. V roku 1988 tam bol znova. Najprv sa s Dušanom Becíkom „aklimatizoval" rýchlym výstupom na hlavný vrchol Lhoce. Potom sa pokúsili o výstup Boningtonovou cestou alpským štýlom. Po prelezení ťažkej steny Jozef Just pokračoval na hlavný vrchol Mt. Everestu, ostatní traverzovali na normálku. Celá štvorica - Just, Božík, Becík, Jaško - zahynula na zostupe vo víchrici.

Publikácie
----------

* P. Breier, J. Just: *Pamír - fotografie*, Bratislava 1982.

Literatúra
----------

* I. Dieška a kol.: *Horolezectvo - Encyklopédia*, Šport 1989.
* M. Šajnoha: *Diamír, kráľ vrchov*, Šport 1981.

Externé odkazy
--------------

* Everest 1988
* Slováci na 8-tisícovkách
* História výškového horolezectva

Autoritné údaje: * NK ČR: xx0111690
* SNK: 155969
* VIAF: 107487569
Etiketa štátneho kontrolného čísla.
**Štátne kontrolné číslo** je číslo pridelené Kontrolným ústavom vínu na základe výsledkov preskúšania a zatriedenia vína a označuje víno vyprodukované na území Slovenska, ktoré spĺňa podmienky zákona č. 313/2009 Z.z. o vinohradníctve a vinárstve pre akostné víno s prívlastkom, tokajské víno a akostné víno z ohraničenej vinohradníckej plochy.

Takéto víno sa môže uvádzať na trh len ak je označené etiketou štátneho kontrolného čísla na hrdle obalu (fľaše).

Etiketa
-------

Etiketa je spravidla umiestnená na ústí fľaše, niektorí producenti ju umiestňujú na obvod hrdla fľaše.
Etiketa kruhového tvaru s priemerom 23 mm obsahuje:

* trikolóru
* štátny znak Slovenska (v bielom poli)
* písmená ŠKČ (v modrom poli)
* poradové číslo fľaše (1)
* ročník zatriedenia a udelenia ŠKČ (2)
* poradové číslo zatriedenia šarže (3)
* objem fľaše (4)

Do roku 2004 sa *akostné víno s prívlastkom* spĺňajúce predošlú legislatívu označovalo štátnou kontrolnou známkou (**ŠKZ**).
**Jozef Jonáš** (Jónás, Jonás) (\* 21. október 1787, Banská Štiavnica - † 1. február 1821, Budapešť-Pešť) bol mineralóg a múzejník.

Životopis
---------

Študoval na gymnáziu v Banskej Štiavnici a Váci, filozofiu v Bratislave, 1806-1808 externe na Baníckej akadémii v Banskej Štiavnici. Od študenstských čias sa venoval mineralógii, pri zbere minerálov precestoval celé Uhorsko. Zúčastnil sa geologického prieskumu Banskej Bystrice, Smolníka a i. Kustód prírodovedeckých zbierok Národného múzea v Budapešti, člen viacerých zahraničných učených spoločností. Autor článkov v odbprných i zahraničných časopisoch.

Pamiatky
--------

* rodný dom v Banskej Štiavnici na nám. Slobody

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 121414523
* ISNI: 0000 0001 1053 7563
* LCCN: n2001087110
* PIM: PIM59550
* VIAF: 35311592
* WorldCat: lccn-n2001087110
**Štátny prevrat v Bulharsku** vyprovokovala skupina intelektuálov z politického krúžku Zvon (po bulharsky: *Звено*) 19. mája 1934 v Sofii.

Príčiny vypuknutia prevratu
---------------------------

V tomto období sa Bulharsko nachádzalo v takmer úplnej zahraničnopolitickej izolácii, obklopené krajinami Balkánskeho zväzu (po bulharsky: *Балканска антанта*). Jeho politika sa obmedzila na pokusy o záchranu bulharských menšín v cudzine, pokusy obísť klauzuly Trianonskej zmluvy v otázke armády a reparácií a výzvy na mierovú revíziu tejto zmluvy. Podobná bola aj politika vládnutia Národného bloku (1931 - 1934), počas ktorého však do spoločnosti vrátil rad prejavov partizánstva a korupcie.

Výsledok prevratu
-----------------

Bola ustanovená autoritatívna vláda ovplyvnena talianskym fašizmom, ktorej ministerský predsedom sa stal Kimon Georgiev člen politického krúžku. Strany a národoosloboditeľské organizácie boli vyhlásené za protizákonné, pričom dokonca Ivan Michajlov, líder vplyvnej VMRO, ktorá do tejto chvíle prakticky vládla Macedónsku, bol prinútený hľadať útočisko v Turecku. Devätnástomájovci mali ambiciózny reformný program, ale nakoniec boli odsunutí šikovnými manévrami cára Borisa III. ktorý začal praktizovať nestranícky autoritatívny režim vládnutia.
**Dog Military Parkur** je disciplína kynologického športu, v ktorej psovod so svojím psom prekonáva prekážkovú dráhu koncipovanú obdobne ako vojenské tréningové dráhy. Psovod prekonáva všetky prekážky súčasne so svojím psom, pričom spôsob prekonávania prekážok je ľubovoľný. Pes môže byť vedený voľne alebo na vôdzke. Vynechanie prekážky psom alebo psovodom je časovo penalizované.[1]

Disciplínu vyvinula Bratislavská kynologická záchranárska brigáda, ktorá od roku 2011 organizuje každoročné preteky (1. ročník sa konal 4. decembra 2011 v Bratislave).[2] Súčasťou podujatia sú aj súťaže špecializované pre potreby práce záchranárskych psov, napr. poskytovanie prvej pomoci, zlaňovanie, orientácia v teréne.[3][4]

Referencie
----------

1. ↑  *Propozície preteku*, Bratislava: Bratislavská kynologická záchranárska brigáda, [2013], dost. 2014-08-27
2. ↑  Lipovská, Iveta (2011), „Slovensko má za sebou prvé neoficiálne majstrovstvá v Dog Military Parkur", *Rescue Online*, 2011-12-09, dost. 2014-08-27
3. ↑  *Pravidlá DMP*, Bratislava: Bratislavská kynologická záchranárska brigáda, [2014], dost. 2014-08-27
4. ↑  *Dog Military Parkur*, Sibra Centrum, [2012], dost. 2014-08-27
Zvestovanie Pána, El Greco, 1575.
**Zvestovanie Pána** je v rímskokatolíckej cirkvi slávnosť  (nie prikázaný sviatok), ktorá má ako svoju nosnú tému zvestovanie vtelenia Božieho Slova. Táto udalosť je opísaná v Evanjeliu podľa sv. Lukáša 1, 28-33.

V rímskokatolíckej cirkvi sa slávi obyčajne 25. marca. V prípade, že vychádza dátum 25. marca na Svätý týždeň (napr. v roku 2016) alebo na Veľkonočnú oktávu, sviatok sa presúva na najbližší deň po Veľkonočnej oktáve.

V gréckokatolíckej a pravoslávnej cirkvi sa tento sviatok slávi ako Zvestovanie presvätej Bohorodičke alebo Zvestovanie našej presvätej Vládkyni, Bohorodičke Márii, vždy Panne.

Pozri aj
--------

* Zvestovanie (Leonardo, 1472)

Referencie
----------

1. ↑  Rímskokatolíci liturgický kalendár pre 25.3.2021 (dostupné online)
2. ↑  Všeobecné smernice o liturgickom roku a o kalendári, bod 5 (dostupne online)

Externé odkazy
--------------

* „V liturgickom kalendári cirkvi je v stredu sviatok Zvestovania Pána" (dostupné online)

Odkazy
------

* Slávnosť Zvestovania Pána

Iné projekty
------------

Commons
* Spolupracuj na Commons Commons ponúka multimediálne súbory na tému **Zvestovanie Pána**
**Docker** je v informatike názov pre otvorený softvér (open source projekt), ktorého cieľom je poskytnúť jednotné rozhranie pre izoláciu aplikácií do kontajnerov v prostredí Linuxu i Windows ("odľahčená virtualizácia").

Charakteristika
---------------

Kontajner obsahuje iba požadované aplikácie a pre nich špecifické súbory, ale neobsahuje (virtualizovaný) operačný systém. Tým je výrazne znížená réžia na rozdiel od klasických virtuálnych strojov. Výhodou Dockeru je preto oveľa menšia veľkosť, väčšia flexibilita a tým nižšie náklady na prevádzku. Nevýhodou je naopak zviazanosť s hosťujúcim operačným systémom, ktorý je priamo využívaný pre beh aplikácií v kontajneroch.

Linux
-----

V Linuxe využíva Docker existujúce virtualizačné a izolačné funkcie dostupné v jadre Linuxu (predovšetkým cgroups a namespaces).

Komponety Dockeru
-----------------

Docker sa skladá z troch hlavných súčastí: klienta, démona a repozitára.

Referencie
----------

1. ↑   *Docker Releases* [online]. GitHub, [cit. 2019-07-07]. Dostupné online.
2. 1 2  
PAUL, Venezia. Docker výrazně zjednodušuje pojetí virtualizace. *Computerworld*, 2014, roč. 25, čís. 15 – 16, s. 24-26. ISSN 1210-9924.
3. ↑  
WEINBERGER, Matt. Docker rychle získává popularitu. Je oprávněná?. *Computerworld*, 2015, roč. 26, čís. 1, s. 28. ISSN 1210-9924.

Externé odkazy
--------------

* Oficiálna stránka
**Zasmrečinský potok** je potok v hornom Liptove, tečie na rozhraní okresov Poprad a Liptovský Mikuláš. Je to ľavostranný prítok Bieleho Váhu, meria 4,8 km a je tokom IV. rádu. Na hornom toku tečie územím TANAP-u.

Prameň
------

Tečie v Podtatranskej kotline, kde pramení v podcelku Tatranské podhorie západne od osady Štrbské Pleso v nadmorskej výške približne 1 155 m n. m.

Opis toku
---------

Od prameňa tečie sprvu juhojuhozápadným smerom, potom tečie na krátkom úseku na západ a následne sa stáča severojužným smerom, pričom opúšťa územie TANAP-u. Ďalej tečie po hranici medzi okresmi Poprad na ľavom a Liptovský Mikuláš na pravom brehu, dvakrát sa esovito ohýba, tečie okrajom chatovej osady Jastrabia na pravom brehu a zľava následne priberá dva prítoky zo severnej časti lokality Zasmrečinské. Ďalej vstupuje do Liptovskej kotliny, pokračuje juhojuhozápadným smerom a opäť z ľavej strany priberá prítok (886,3 m n. m.) z južnej časti lokality Zasmrečinské. Severovýchodne od obce Važec, v blízkosti Nemeckého vojenského cintorína, sa v nadmorskej výške cca 847 m n. m. vlieva do Bieleho Váhu.

| * z
* d
* u
Vodné toky v povodí Bieleho Váhu |
| --- |
| *Biely Váh* → *Váh* → *Dunaj* |
| Vodné toky | 
* Beliansky potok
* **Biely Váh**
* Čierny jarok
* Čierny potok
* Furkotský potok
* Grúňový potok
* Hore potokmi
* Lieskovec
* Lúčny potok
* Mláky
* Mlyničná voda
* Rakytovský potok
* Sedielkový potok
* Solisková voda
* Zasmrečinský potok
* Železná voda

 |
| Vodné plochy | 
* Furkotské pleso
* Jamské pleso
* Krivánske Zelené pleso
* Nižné Wahlenbergovo pleso
* Rakytovské plieska
* Smrekovické plieska
* Vyšné Wahlenbergovo pleso

 |
**Zverbovaný** je ponáška na ľudovú pieseň s výraznými baladickými prvkami. Napísal ju Janko Kráľ v koncom roku 1843 a prepracoval na začiatku roku 1844. Prvýkrát vyšla v roku 1844 v almanachu Nitra II. Pôvodne vznikla ako prvotina v českom jazyku (**Zverbovaný I**), neskôr ju prepracoval do spisovnej slovenčiny (**Zverbovaný II**). Báseň je považovaná za jeden z najlepších Kráľových výtvorov; druhý ročník ruského Slavianskeho zborníka ju zaradil medzi jedny z najlepších diel slovanskej literatúry.

Zverbovaný I
------------

Báseň je napísaná v češtine, avšak Kráľ ňou prechádza z historickej epiky na tému folklórnu a využíva ľudový sloh a verš. To spôsobilo, že ľudová reč (=slovenčina) prevláda nad češtinou.

Zverbovaný II
-------------

Ide o skrátený a prepracovaný český koncept. Kráľ z neho vynechal niektoré scény a celú báseň zakončil inou pointou. Záver tak dostal náladu odboja a odhodlanosti, čo zodpovedá nálade medzi mladými študentmi vzniknutej po odvolaní Ľudovíta Štúra z katedry na Silvestra roku 1843.

Zdroje
------

* KRÁĽ, Janko. *Zažíhaj svetlá*. Ed. Pavol Vongrej. Bratislava : Tatran, 1969. S. 168.
* KRÁĽ, Janko. *Súborné dielo*. Ed. Milan Pišút. Martin : Slovenské vydavateľstvo krásnej literatúry, 1952. S. 583.

Iné projekty
------------

Plný text (Wikizdroje)
* Spolupracuj na Wikizdrojoch Wikizdroje ponúkajú úplný text od **Zverbovaný**

Externé odkazy
--------------

* Zverbovaný I a II v Zlatom fonde denníka Sme
Súradnice: 53°54′18″S 158°23′06″V﻿ / ﻿53,90500°S 158,38500°V﻿ / 53.90500; 158.38500

**Zavarickij** (rus. Заварицкий) alebo **Zavarickaja sopka** (rus. Заварицкая сопка) je názov vulkanického komplexu, nachádzajúceho sa na polostrove Kamčatka, asi 20 km východne od stratovulkánu Bakening. Komplex pozostáva z viacerých troskových kužeľov zoradených v línii severozápad-juhovýchod, najvyšším členom komplexu je *Pesčannaja* (1 567 m), nachádzajúca sa na južnom konci komplexu. Najmladším členom je skupina šiestich troskových kužeľov *Zavaritskij*, ktorá vznikla približne pred 2 800 rokmi (± 500 rokov). Lávové prúdy tejto erupcie prehradili tok riek Levaja Asača a Ozernaja, čím vzniklo jazero Vulkaničeskoje. Severozápadne a severovýchodne od Zavaritského sa nachádzajú ďalšie mladé, holocénne troskové kužele, napr *Berezovskij*, ktorý eruptoval približne pred 10 000 rokmi.

Externé odkazy
--------------

* www.volcano.si.edu - vulkanický komplex Zavaritskij na Global Volcanism Program (po anglicky)
**Dogmatizmus** (z gr. *δόγμα* *(dógma)* – názor, učenie, uznesenie) je spôsob myslenia, pri ktorom sa narába nemennými pojmami, formulami a poučkami bez toho, aby sa prihliadalo na nové skúsenosti, na nové podmienky
miesta a času.

Prívrženci antického skepticizmu pokladali za dogmatizmus každé pozitívne učenie o svete: napr. stoicizmus, epikureizmus, peripatetizmus. Dogmatizmus, na rozdiel od kriticizmu, predpokladá platnosť nášho poznania bez preverenia.

Dogmatizmus v katolíckej cirkvi
-------------------------------

V súčasnej podobe cirkevnej terminológie, ktorá je používaná približne od 19. storočia, označuje dogma výrok, o ktorom cirkev svojím riadnym magistériom alebo pápežskou či koncilnou definíciou prehlásila, že je zjavený Bohom tak, že jeho popieranie je heréziou (definované 1. vatikánskym koncilom, 3. zasadanie, dogmatická konštitúcia *Dei Filius*, 24. apríl 1870, DS 3011).

Externé odkazy
--------------

* FILIT – zdroj, z ktorého pôvodne čerpal tento článok.
Súradnice: 38° 53′ 22″ s.š. 77° 02′ 07″ z.d.

Washington Monument
**Washington Monument** je obelisk vo Washingtone D.C.. Bol postavený na pamiatku prvého prezidenta USA Georgea Washingtona. Osovo stojí pred „zrkadlovým bazénom" a Lincolnovým pamätníkom. Je vysoký 169 m. 

Je postavený z mramoru, žuly a pieskovca a je ukončený 2,85 kg hliníkovým vrcholom. Táto kamenná stavba je najvyššou stavbou na svete bez oceľovej výstuže, najvyššou kamennou stavbou a najvyššou stavbou v meste Washington D.C. 

Základný kameň bol položený 4. júla 1848 a pamätník bol dokončený 21. februára 1885. Po dokončení bol najvyššou stavbou na svete a výškou tak prekonal Kolínsky dóm. Obelisk mal štatút najvyššej stavby do roku 1889, keď bola jeho výška prekonaná Eiffelovou vežou.

Iné projekty
------------

Commons
* Spolupracuj na Commons Commons ponúka multimediálne súbory na tému **Washington Monument**

| Rekordy |
| --- |
| Predchodca**Kolínsky dóm157 m** | **Najvyššia stavba sveta****Washington Monument**1884-1889169 m | Nástupca**Eiffelova veža312 m** |
Poloha
**Śródmieście** (v preklade *centrum mesta*) je centrálny mestský obvod mesta Varšava. Najznámejšie mestské časti sú tu Stare Miasto (Staré Mesto) a Nowe Miasto (Nové Mesto). Má rozlohu 15,57 km² a žije tu 135-tisíc obyvateľov.

Sídli tu mnoho národných a obecných inštitúcií a veľa obchodných centier a stredísk vyššieho vzdelania, napríklad Varšavská univerzita, Varšavská technická univerzita a divadlá. Nachádza sa tu najvyššia budova v Poľsku, Palác kultúry a vedy (234 m), najužžšia ulica (5,3 m), najstaršia univerzita (1809), najstarší verejný park (1772), najstarší svetský pamätník (1644) a najstaršia historická budova (13. storočie).

Názov obvodu sa niekedy používa ako synonymum pre rovnomennú železničnú stanicu.

Iné projekty
------------

Commons
* Spolupracuj na Commons Commons ponúka multimediálne súbory na tému **Warszawa-Śródmieście**

| * z
* d
* u
Varšavské obvody |
| --- |
| 
* Białołęka
* Bemowo
* Bielany
* Mokotów
* Ochota
* Praga-Południe
* *(Praga)*
* Praga-Północ
* Rembertów
* Śródmieście
* Targówek
* Ursus
* Ursynów
* Wawer
* Wesoła
* Wilanów
* Włochy
* Wola
* Żoliborz

 | Erb Varšavy |
**Sameumys** (starogr. *Σαμευμύς*) bol dvojnásobný olympijský víťaz v behu na jedno stadion v 2. storočí.

Dionysios Sameumys z Alexandrie si v Olympii na 226. a na 227. hrách v rokoch 125 a 129 vybojoval víťazstvá v behu na jedno stadion.Beh na vzdialenosť jedného stadia bol najstarším a hlavným olympijským pretekom, menom jeho víťaza sa olympiáda (štvorročné obdobie) označovala. V starovekom Grécku zostavili zoznam týchto olympiád spoločne s ich víťazmi koncom 5. stor. pred Kr. a od 4. stor. pred Kr. ho grécki historici používali pri datovaní.

Olympijské víťazstvá Sameumya sú uvedené v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu) od historika Eusebia z Kaisareie, ktorý je súčasťou jeho diela Kronika (starogr. *Παντοδαπὴ Ἱστορία* – *Pantodapé Historia*). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.

Referencie a bibliografia
-------------------------

1. 1 2 3  Eusebios, *Kronika* 2,193.
2. ↑  Mark Golden. *Sport in the ancient world from A to Z*. London : Taylor & Francis, 2004. ISBN 0-203-49732-5. S. 53.
3. ↑  Mark Golden. *Sport in the ancient world from A to Z*. London : Taylor & Francis, 2004. ISBN 0-203-49732-5. S. 158.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 425.
6. ↑  Josef Šusta. *Dějepisectví*. Praha : Nákl. Historického klubu, 1933. S. 9.

Pozri aj
--------

* Zoznam olympijských víťazov staroveku
**Jozef Jarín Kmeť** (\* 6. marec 1815, Ľubietová – † 8. január 1906, tamže) bol slovenský národnokultúrny pracovník a právnik.

Jeho otec bol Tomáš Kmeť, matka Zuzana rod. Cochiusová, syn Branislav Kmeť a manželka Ludvika Mária rod. Filadelfiová.

Životopis
---------

Roku 1841 skončil štúdium práva v Bratislave, potom trvalo pôsobil ako advokát v Ľubietovej, od 1876 sa venoval hospodáreniu na rodinnom majetku. Ako príslušník štúrovskej generácie obhajoval právo používať slovenský jazyk v mestských i župných úradoch v hornouhorských stoliciach. V marci 1848 ako člen rev. výboru v Ľubietovej zostavil memorandum proti národnostnému útlaku, v 60. rokoch sa opäť angažoval proti maďarizácii vo verejnom živote, s Júliusom Plošicom viac ráz vystúpil proti rodu Radvanskovcov na zasadnutiach župného výboru v Banskej Bystrici. Uverejňoval správy zo života mesta a okolia v Slovenských národných novinách a v Obzore, propagátor slovenskej tlače. Literárnej tvorbe sa venoval od roku 1876, v rukopise sa zachovalo 12 ponáškových básní príležitostného charakteru, ktoré venoval občanom Ľubietovej, a 6 krátkych próz, väčšinou prekladov z nemčiny. Zakladajúci člen Matice slovenskej.

Pamiatky
--------

* literárna pozostalosť v Literárnom archíve Matice slovenskej

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 22 - evanjelická cirkev v Ľubietovej
Granit - vyvretá hornina pozostávajúca prevažne zo zmesi kremeňa, živcov a sľúd.
**Horninotvorný minerál** je minerál, ktorý sa podstatnou mierou zúčastňuje na zložení hornín (vyvretých, usadených ako aj premenených), ako napr. kremeň, živec, pyroxény, amfiboly, olivín, sľuda, grafit ale i kalcit, aragonit, dolomit a iné. Sú to minerály, ktoré sú významné pre určovanie hornín a ich presné petrografické zaradenie.

Horninotvorné minerály tvoria podstatnú časť horniny a sú primárne, to znamená, že obdobie ich vzniku je rovnako obdobím vzniku horniny, ktorú tvoria. Platí to najmä pre vyvreté horniny, kde je vek kryštalizácie väčšiny horninotvorných minerálov vekom horniny ako celku, ako aj napr. pri evaporitoch, teda sedimentoch, ktoré vznikali vyzrážaním z roztokov soľaniek. Rozdiel však možno pozorovať napr. pri pieskovcoch alebo iných klastických usadených horninách, ktoré sú tvrené zrnami starších hornín, ktoré zvetrali, boli premiestnené a znovu sa usadili. Vek vzniku horniny, preto nezodpovedá období vzniku zŕn, alebo obliakov.

V horninách môžu vznikať aj sekundárne minerály, napr. pri výpĺňaní dutín, kryštalizáciou z hydrotermálnych roztokov (bežné opály z dutín v bazaltoch), alebo pri druhotných premenách, napr. v dôsledku pôsobenia metasomatózy alebo metamorfózy. Sekundárne minerály pri svojom vzniku môžu zničiť pôvodnú štruktúry horniny.

Pozri aj
--------

* minerál
* mineralógia
* Premeny horninotvorných minerálov

Zdroje
------

* FILIT – zdroj, z ktorého pôvodne čerpal tento článok.


|  |  |
| --- | --- |
|  | Portál vedy o Zemi |
**Pamfylos** (starogr. *Πάμφυλος* – *Pamfylos*) je v gréckej mytológii syn Aigimia, syna praotca Dórov, Dóra.

Antický autor Pausanias uvádza, že Panfylos sa oženil s Orsobiou, dcérou Heraklovca Déifonta. Podľa Apollodora zomrel aj so svojim bratom Dymom v boji proti Dórom, vedených potomkami Herakla, pri obrane krajiny kráľa Tisamena, jedného z posledných vládcov mykénskeho Peloponézu. Stalo sa to približne osemdesiat rokov po trójskej vojne, v treťom roku vlády Tisamena, keď už Dóri viedli piaty a tentokrát víťazný útok na mykénsky Peloponéz.

Šesťdesiat rokov po smrti sikyónskeho tyrana Kleisthena, zmenili Sikyónčania názvy svojich štyroch fýl (Kleisthenes im dal hanlivé názvy). Jednu z nich s názvom *Pamfyloi* pomenovali po Aigimiovom synovi Pamfylovi.

Referencie a bibliografia
-------------------------

1. 1 2  Apollodoros, *Bibliotheca*, 2,8,3.
2. ↑  Herodotos, *História*, 1,56.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 184.
4. ↑  Velleius Paterculus, *Historia Romana*, I,1,4.
5. ↑  Thukydides. *Dejiny peloponézskej vojny*. Martin : THETIS, 2010. ISBN 978-80-970115-4-3. S. 32.
6. ↑  Herodotos, *História*, 5,68.
**Jozef Jurzet** (\* 1933 – † 1983) (vlastným menom Jurzykowski, resp. Jurikovský) bol slovenský spisovateľ a satirik.

Rodina
------

* otec: Vojtech Randa
* matka: Zuzana Hrehušová
* mal sestru a dvoch bratov

Životopis
---------

Začínal ako klampiarsky učeň v Žiline, krajčírsky učeň v Púchove a od roku 1952 navštevoval prípravný kurz na vysoké školy v Žiline. Vystriedal niekoľko zamestnaní: skladník, kontrolór obchodnej inšpekcie, strážnik. Od roku 1981 bol na invalidnom dôchodku.

Tvorba
------

Písať začal už počas štúdia na strednej škole.  Knižne debutoval zbierkou satirických próz *Exponenti a exponáty*, kde kritizoval životný štýl. Druhú zbierku *Človek: tvor jedinečný* zameral proti byrokratizmu. V oboch bojuje proti malomeštiactvu. 

### Dielo

* 1963 – *Exponenti exponáty*
* 1969 – *Človek: tvor jedinečný*

Zdroje
------

* *Knižná revue*. Bratislava: Literárne informačné centrum, 2006, roč. 16, č. 10.
* MINÁČ, Vladimír. *Slovenský biografický slovník: (od roku 833 do roku 1990). II. zväzok, E-J*. Martin: Matica Slovenská, 1987.

Autoritné údaje: * NK ČR: mzk2015880863
* SNK: 159978
* VIAF: 316879845
Znak Brazílie
**Štátny znak Brazílie** bol uzákonený 19. novembra 1889. Päťramenná hviezda je v štátnych farbách – zelenej a žltej. Stred hviezdy tvorí modrý kruh, ktorý obsahuje súhvezdie Južného kríža a na jeho obvode je 27 strieborných hviezd. Táto hviezda znázorňuje federatívne usporiadanie republiky. Je lemovaná zelenými ratolesťami kávy (vľavo) a tabaku (vpravo), ktoré predstavujú dva významné produkty krajiny v 19. storočí. Meč medzi dvoma dolnými cípmi hviezdy symbolizuje spravodlivosť. Zlaté šrafované pozadie, tvoriace dvadsaťcípu hviezdu, znázorňuje zrod republiky. Dátum jej vyhlásenia, 15. november 1889, je spoločne s názvom štátu (República Federativa do Brasil) napísané na modrej stuhe v spodnej časti.

Galéria
-------

* Znak brazílskej kolónie, 1500 – 1815
* Znak Spojeného kráľovstva Portugalska, Brazílie a Algarve, (1816 – 1821)
* Znak princa regenta Brazílie, 18. september 1822 – 12. október 1822
* Znak brazílskeho cisárstva 1. december 1822 – ~ 1840
* Znak druhého brazílskeho cisárstva 7. apríl 1831 – 15. november 1889
**DOM** (*Document Object Model, objektový model dokumentu*) je objektovo orientovaná reprezentácia dokumentu XML alebo HTML. Dokument môže byť ďalej spracovávaný a výsledok tohto spracovania prezentovaný. V rámci tvorby internetových stránok je DOM používaný najmä na dokumenty jazyka XHTML. Samozrejmosťou je možnosť použitia DOM aj na iné typy dokumentov, napríklad na dokumenty s jazykom XML. DOM konzorcia W3C je štandardné API rozhranie pre štruktúru dokumentov. Vďaka nemu je možné pristupovať k objektom, mazať, pridávať alebo editovať ich vrátane obsahu, atribútov a vzhľadu. DOM umožňuje vytvárať dokumenty a aplikácie pracujúce v internetových prehliadačoch na všetkých platformách. Vďaka DOM môžu programátori používať rôzne programovacie jazyky, pričom programovací model zostáva nezmenený.

Literatúra
----------

* Lednár, Matej.: Príručka programátora - Prehľadný sprievodca jazykmi XHTML 1.1, CSS 2.1 a JavaScript 1.5+ s úvodom do DOM. Bratislava: MLD Group, 2009, s.776. ISBN 978-80-89448-00-5
* Lednár, Matej.: Príručka programátora - Aplikujeme DOM s jazykmi XHTML, CSS a JavaScript. Bratislava: MLD Group, 2009, s. 207. ISBN 978-80-89448-01-2
Hormizd IV. vyobrazený na minci
**Hormizd IV.** (stredoperzsky: Óhrmazd; \* asi 540 – † jún 590, Ktésifón) bol perzský veľkokráľ z rodu Sásánovcov vládnuci v rokoch 579 – 590. Jeho otcom bol kráľ Husrav I. jeden z najvýznamnejších reformátorov v perzských dejinách, matkou turecká princezná Kákin, Chákánova dcéra (odtiaľ Hormizdov prídomok Turkzád, syn Turkyne). 

Hormizd bol panovníkom, ktorého východné pramene (Tabarí), ako aj pramene byzantské (Theofylaktos Simokattes) zhodne vyobrazujú celkom negatívne. Vytýkajú mu najmä krutý postup proti šľachte, zavraždenie vlastných bratov (možných nápadníkov trónu) a konflikty so zaratuštrovským kňažstvom (mágmi). Menej už kronikári zdôrazňujú pozitívne stránky Hormizdovej osobnosti, napríklad jeho všestrannú starostlivosť o poddaných a náboženskú toleranciu.

Štátne záležitosti na začiatku Hormizdovej vlády viedol vezír Vazurgmihr, oceňovaný väčšinou neskorších dejepiscov, po troch rokoch bol však uväznený a jeho miesto zaujali väčšinou pochlebovači, zbavení funkcií Husravom I. Kráľ začal tvrdo vystupovať proti veľmožom aj vzdelancom a prenasledovať kňažstvo, ktoré sa mu stavalo na odpor. Veľa popredných predstaviteľov ríše skončilo na popravisku – bývalý vezír Jazd-Gušnasp, minister Ádharmáh, vrchný mág Zartušt a ďalší. Počas svojho panovania Hormizd vraj dal popraviť celkom 13 600 osôb. Či tým chcel iba upevniť svoje postavenie a poistiť sa pred prípadnou opozíciou, alebo to bol prejav podozrievavosti či nejaké poruchy osobnosti, možno len tažko usúdiť. 

Po otcovi Hormizd zdedil vojnu s Byzantskou ríšou, ktorá s prestávkami trvala počas celej jeho vlády. Bojovalo sa aj s Turkami na severovýchode, tu však vojvodca Báhrám Čóvén dokázal nepriateľov rozhodne poraziť v oblasti dnešného Herátu.

Na prelome rokov 589/590 sa Báhrám Čóvén z osobných dôvodov vzbúril proti Hormizdovi, a zatiaľ čo jeho armáda pochodovala na Ktésifón, bol kráľ 6. februára 590 zvrhnutý palácovým prevratom a posadený do väzenia. Novým panovníkom sa stal Hormizdov syn Husrav II. neskôr veľký bojovník proti Byzancii. Sám Hormizd bol vo väzení najskôr oslepený, po úteku Husrava II. pred Báhrámom Čóvénom ho však veľmoži Vistám a Vindóé zaškrtili. Či sa to stalo s Husravovým vedomím, je nejasné.

Referencie
----------

* J. Martindale, *The Prosopography of the Later Roman Empire IIIa*, Cambridge 1992, s. 604.

  


|  |
| --- |
| Hormizd IV.**Sásánovci** |
| Vladárske tituly |
|
| Predchodca**Husrav I.** | **kráľ**579 – 590 | Nástupca**Husrav II.** |
**Klymenos** (starogr. *Κλύμενος* – *Klymenos*, lat. *Clymenus*) je v gréckej mytológii syn argejského kráľa Talaa alebo arkádskeho kráľa Schoinea.

Klymenos sa oženil Epikastou a mal s ňou dvoch synov, Ida a Theragra a dcéru Harpalyku, ktorá bola neobyčajne krásna. Nanešťastie Klymena krása vlastnej dcéry tak uchvátila, že neovládol svoju vášeň a začal ju zneužívať.

Keď nastal jej čas a bola už zrelá na manželstvo, vydala sa so súhlasom otca za Alastora, syna pylského kráľa Nélea.

Onedlho však Klymenos znova zatúžil po dcére a uniesol ju. Nešťastná Harpalyka sa za to otcovi kruto pomstila. Zabila svojho mladšieho brata (v inej verzii spoločného syna), pripravila z neho pokrm a pohostila ním otca. Bohovia nenechali tento príšerný skutok bez trestu. Harpalyku premenili na dravého vtáka a Klymenos, ktorý si už konečne uvedomil čo urobil, spáchal samovraždu.

Referencie
----------

1. 1 2 3 4 5  Parthenios, *Erotica pathemata*, 13.
2. 1 2  Hyginus, *Fabulae* 206.
3. ↑  Nonnos, *Dionysiaka*, 12,70.
**Horniman Museum** je múzeum v londýnskom obvode Lewisham v oblasti Forest Hill. Bolo založené roku 1898 a sprístupnené pre verejnosť roku 1901. Autorom návrhu budovy múzea bol Charles Harrison Townsend. 

Múzeum bolo založené viktoriánskym obchodníkom s čajom Frederickom Johnom Hornimanom a obsahuje jeho zbierky prírodopisných predmetov, kultúrnych artefaktov a hudobných nástrojov. 

Roku 1911 bola múzeu venovaná ďalšia budova synom zakladateľa Emsliom Hornimanom. Roku 1999 múzeum prešlo rekonštrukciou a 14. júna 2002 znovu sprístupnené.

Múzeum obsahuje tzv. budovu CUE (*Centre for Understanding the Environment* – centrum pre poznanie životného prostredia). Tá bola otvorená roku 1996 a jej autorom je miestna spoločnosť *Architype*. Budova má strechu osadenú trávnikom a je postavená z materiálov, ktoré zodpovedajú myšlienke trvalo udržateľného rozvoja. Je tieť vybavená pasívnou ventiláciou. 

Múzeum sa špecializuje na antropológiu, prírodovedu a hudobné nástroje a jeho zbierky obsahujú 350 000 predmetov. Medzi jeho najvýznamnejšie exponáty patrí rozsiahla kolekcia vypchatých zvierat.

Múzeum je obklopené záhradami s plochou 65 000 m², v ktorých sa okrem iného nachádza skleník, hudobný pavilón z roku 1912, malú oboru a náučný chodník.

Externé odkazy
--------------

* Oficiálna stránka

Súradnice: 51°26′28″S 0°03′40″Z﻿ / ﻿51,441089°S 0,061054°Z﻿ / 51.441089; -0.061054

| * z
* d
* u
Londýnske múzeá a galérie |
| --- |
| Múzeá | 
* Freudovo múzeum
* Geffrye Museum
* HMS Belfast
* Horniman Museum
* Churchillovo múzeum a Cabinet War Rooms
* Imperial War Museum
* London’s Transport Museum
* Museum of Performance
* Múzeum dizajnu
* Múzeum Londýna
* National Maritime Museum
* Prírodopisné múzeum
* Science Museum
* Soane Museum
* Victoria and Albert Museum

 | Národná galéria |
| Galérie | 
* Courtauld Institute of Art
* Dulwich Picture Gallery
* Estorick Collection of Modern Italian Art
* Gilbert Collection
* Hayward Gallery
* Národná galéria
* National Portrait Gallery
* Kráľovská akadémia umenia
* Saatchi Gallery
* Serpentine Gallery
* Somerset House
* Tate Britain
* Tate Gallery
* Tate Modern
* Wallace Collection
* Whitechapel Gallery

 |
**DocBook** je značkovací jazyk pôvodne určený na tvorbu technickej dokumentácie, ale možno ho použiť aj na tvorbu iných dokumentov. Udržiava ho a štandardizuje technická komisia DocBook v rámci OASIS.

DocBook má verzie SGML a XML. Pôvodne vzniklo ako aplikácia SGML, ale neskôr sa pridala aj ekvivalentná aplikácia XML, ktorá sa dnes už používa častejšie. (Aplikácia XML vznikla zároveň s verziou 4 aplikácie SGML, má rovnaké číslovanie verzií.)

V minulosti využívala DocBook najmä komunita open source. Príkladom použitia je Linux Documentation Project, referencie API GNOME a GTK+, a dokumentácia jadra Linuxu. V posledných rokoch sa však rozšíril a čoraz viac organizácií používa DocBook na dokumentovanie všetkého svojho softvéru. Na základe DocBook XML vzniklo aj niekoľko komerčných dokumentačných nástrojov.

Norman Walsh a vývojový tím DocBook Open Repository udržiavajú množinu štýlov DSSSL a XSL na generovanie výstupov vo formátoch HTML, FO/PDF, RTF, manuálových stránok a HTML Help. Walsh je aj hlavným autorom knihy *DocBook: The Definitive Guide*, oficiálnej dokumentácie jazyka DocBook. Táto kniha je dostupná pod licenciou GNU FDL a v tlačenej podobe.

V skratke o čo ide
------------------

Zjednodušene povedané (ako bude vidieť na nasledujúcom príklade), pri písaní dokumentu sa pisateľ vôbec nestará, ba dokonca ani nemôže, ako bude výsledný dokument typograficky vyzerať. Pri písaní ho zaujíma iba logická stavba dokumentu. Výsledný formát sa získava pri transformácii, pri ktorej sa podľa určenej formy prekladajú štruktúry z DocBook-u do výsledného formátu (napr.: PDF, manual page, HTML, TeX, ...).

Príklad
-------

```
<book id="kniha1">
 <title>Jednoduchá kniha</title>
 <chapter id="kapitola1">
   <title>Kapitola 1</title>
   <para>Čaute všetci!</para>
   <para>
   Čo takto ešte jeden odsek? Ako bude asi odsadený? Netrápime sa,
   to bude riešiť <glossterm>procesor</glossterm><footnote><para>rieši preklad xml
   DocBook dokumentu do iných formátov, ako PDF a podobne.</para></footnote>
   </para>
   <para>
   V predchadzajucom odseku je slovo procesor "otagované" pre odloženie
   do slovníku a zároveň je k nemu pridelená i poznámka pod čiarou. Klasický preklad
   na PDF ho štandardne označí indexom a vysvetľujúci text vloží pod čiaru.
   </para>
 </chapter>
</book>
```

Externé odkazy
--------------

* DocBook.org - oficiálna stránka knihy Normana Walsha *DocBook: The Definitive Guide* (po anglicky)

| * z
* d
* u
Značkovacie jazyky |
| --- |
| dokumenty office | 
* Compound Document Format
* OOXML
	+ SpreadsheetML
	+ PresentationML
	+ WordprocessingML
* ODF
* UOF

 |
| veľmi známe | 
* HTML
* XHTML
* MathML
* JSON
* RTF
* TeX
* LaTeX

 |
| menej známe | 
* CML
* C-HTML
* ConTeXt
* Crossmark
* DITA
* DocBook
* eLML
* EAD
* Enriched text
* FHTML
* GML
* GuideML
* HDML
* HyTime
* HyperTeX
* IPF
* LilyPond
* LinuxDoc
* Lout
* MIF
* MAML
* MEI
* MusicXML
* OMDoc
* OpenMath
* POD
* RTML
* RTML
* RFT
* S1000D
* TEI
* Texinfo
* troff
* Wikitext
* WML
* WapTV
* XAML
* YAML
* Z Format

 |
Pätová kosť
**Pätová kosť** (*os calcaneus*) je najväčšia priehlavková kosť. Dorzálna plocha má tri členkové kĺbové plochy (*facies articulares talares*) odpovedajúce plochám členkovej kosti. Medzi zadnou a strednou plochou je šikmo prebiehajúca pätová brázda (*sulcus calcanei*), ktorý sa s členkovou brázdou (*sulcus tali*) dopĺňa na tunel priehlavku (*sinus tarsi*). 

Na mediálnej strane tela je členková opora (*sustentaculum tali*), ktorá podopiera členkovú kosť. Pod oporou a za ňou je brázda šľachy dlhého ohýbača palca (*sulcus tendinis musculi flexoris hallucis longi*), v ktorej prebieha šľacha dlhého ohýbača palca (*musculus flexor hallucis longus*). 

Laterálna strana pätovej kosti je strmá a má nepatrnú lýtkovú kladku (*trochlea peronealis*), pod ktorou je brázda šľachy dlhého lýtkového svalu (*sulcus tendinis musculi peronei* (*fibularis*) *longi*). 

Na zadnom okraji pätovej kosti je malé miesto pokryté chrupkou a pod ním sa na pätový hrboľ (*tuber calcanei*) upína šľacha trojhlavého svalu lýtka (*musculus triceps surae*). 

Tuber calcanei vybieha na plantárnu stranu kosti do dvoch výbežkov: do stredného výbežka pätového hrboľa (*processus medialis tuberis calcanei*), od ktorého sa začína krátky ohýbač prstov (*musculus flexor digitorum brevis*) a vystierač palca (*musculus abductor hallucis*), a bočného výbežka pätového hrboľa (*processus lateralis tuberis calcanei*), od ktorého sa začína odťahovať malíčka. 

Na distálnom konci pätovej kosti je prehnutá dotyková plocha - kockovitá kĺbová plocha (*facies articularis cuboidea*), pre kockovitú kosť (*os cuboideum*).
*Päťročný plán môže znamenať aj všeobecne plán na obdobie 5 rokov alebo starý 5 rokov, pozri pod plán.*
**Päťročný plán** alebo **päťročnica** je plán rozvoja národného hospodárstva na obdobie 5 rokov. Používa(l) sa najmä ako základný nástroj riadenia socialistického hospodárstva, ale existuje aj napríklad v Indii a v minulosti v Japonsku, Pakistane, Argentíne, Južnej Kórei a pod.

Päťročný plán v socialistických/komunistických štátoch
------------------------------------------------------

Päťročný plán obsahuje najdôležitejšie makroekonomické, sociálne, vedecko-technické, vzdelávacie a kultúrne ciele v podobe ukazovateľov plánu. Podľa celkových cieľov v oblasti hospodárskej politiky vyhotovujú centrálne plánovacie orgány čiastkové plány pre jednotlivé sektory hospodárstva, podniky, zariadenia, ako aj kraje a okresy či podobdobia (napr. ročné plány) a tieto potom vzájomne zlaďujú. Následne je celý plán schválený parlamentom (a zjazdom komunistickej strany) a stáva sa v štáte záväzným. Päťročné plány jednotlivých štátov sa v RVHP používali aj ako podklad na dlhodobú spoluprácu medzi členmi RVHP.

Prvý päťročný plán v ZSSR platil pre roky 1928 – 1932. Bol zavedený za vlády a z iniciatívy J.V. Stalina a spojený s industrializáciou krajiny a kolektivizáciou poľnohospodárstva. V Česko-Slovensku na roky 1949 – 1953 (na roky 1947 – 1948, teda pred nástupom komunistov k moci, bol stanovený dvojročný plán), v NDR na roky 1951 – 1955, v Číne na roky 1953 – 1957 atď.

### Päťročné plány v Česko-Slovensku

* 1949 – 1953: prvý päťročný plán
* 1954 – 1955: hospodárstvo prechodne riadené ročnými plánmi
* 1956 – 1960: druhý päťročný plán
* 1961 – 1965: tretí päťročný plán
* 1966 – 1970: štvrtý päťročný plán
* 1971 – 1975: piaty päťročný plán
* 1976 – 1980: šiesty päťročný plán
* 1981 – 1985: siedmy päťročný plán
* 1986 – 1990: ôsmy päťročný plán

Zdroje
------

* päťročný plán. In: *Malá encyklopédia Slovenska*. 1. vyd. Bratislava : Veda, 1987. s. 379.
* Fünfjahrplan in: *Brockhaus. Enzyklopädie in 30 Bänden*, 2005 – 2006

Externé odkazy
--------------

* Pětiletky na totalita.cz